**AGENȚIA PENTRU PROTECȚIA MEDIULUI TIMIȘ**

**DECIZIA ETAPEI DE ÎNCADRARE**

**Proiect din 22.01.2024**

Ca urmare a solicitării de emitere a acordului de mediu adresate de **SC** **PREMICO INOX SRL,** Timişoara, str. Răscoala din 1907, nr. 51, jud. Timiș**,** înregistrată la APM Timiș cu nr. 2021RP/13.03.2023, cu ultimele completări înregistrate cu nr. 69RP/15.01.2024(anunțul public) în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenția pentru Protecția Mediului Timiș decide**, ca urmare a consultărilor desfășurate în cadrul ședinței Comisiei de Analiză Tehnică, din data de 29.11.2023, că proiectul *„Modificări interioare/exterioare, extindere hală existentă”*propus a fi amplasat în Timişoara, str. Răscoala din 1907, nr. 51, identificat prin CF 452687, jud. Timiș, **nu se supune evaluării impactului asupra mediului, nu se supune evaluării adecvate** **și nu se supune evaluării impactului asupra corpurilor de apă;**

Justificarea prezentei decizii:

**I**. **Motivele pe baza cărora s-a decis neefectuarea evaluării impactului asupra mediului sunt următoarele:**

**a)** proiectul **intră** sub incidența Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **Anexa 2** la **pct. 13 a**–orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului,

a1) proiectul propus **nu intră** sub incidenţa **art. 28** din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

a2) proiectul **nu** **intră** sub incidenţa **art. 48 și 54** din Legea apelor nr. 107/1996, cu modificările și completările ulterioare.

**b)** justificarea în raport cu criteriile din anexa nr. 3 a Legii nr. 292/2018 privind evaluarea impactului anumitor proiecte publice şi private asupra mediului:

1. **Caracteristicile proiectului:**
2. **Dimensiunea şi concepţia întregului proiect**

Amplasamentul proiectului va fi in intravilanul municipiului Timisoara, str. Rascoala din 1907, nr. 51, jud. Timiș, CF 452687, nr. cad. 452687.

Prin proiect se propune marirea suprafetei de lucru/ productie (confectii metalice) pentru a putea diversifica serviciile oferite. In acest sens suprafata construita existenta de 739 mp, va fi marita cu 657 mp, rezultand o suprafata construita totala de 1503 mp (parter+mezanin parțial). Spatiile nou propuse constau intr-o zona de lucru/ productie si o zona restransa pentru vopsirea confectiilor metalice produse.

Extinderea constructiei existente se face spre limita posterioara a parcelei. Noul corp va fi alipit de hala existenta.

Fata de limita laterala dreapta, corpul propus este amplasat la o distanta de 14.16-18.68m, fata de limita laterala stanga la o distanta de 2-5.25m, iar fata de limita posterioara la o distanta de 4.80-4.92m.

Parcarea masinilor se realizeaza pe parcela, intr-o zona special amenajata. La cele 11 locuri de parcare existente se adauga un numar de 8 locuri, rezultand un numar total de 19 locuri de parcare.

Sistemul constructiv

|  |  |
| --- | --- |
| * Fundaţii: | - beton armat |
| * Structura pereţilor structurali: | * structura metalică realizata din stalpi si grinzi metalice |
| * Planşee: | - cofraj metalic pierdut cu suprabetonare; |
| * Scara: | - scara interioara si exterioara metalica; |
| * Invelitoare: | - tip sarpanta, realizata din panouri tip sandwich termoizolante. |

Imobilul existent este prevazut cu un spatiu de productie cu suprafata de 620 mp si doua spatii de depozitare de 35.9mp, respectiv 11.4 mp, iar la mezanin (partial) sunt prevazute spatii administrative.

Imobilul propus este prevazut cu un spatiu de productie cu suprafata de 441.4 mp si un spatiu pentru vopsirea elementelor metalice de 206.9mp.

In spatiile de productie confectii metalice se realizeaza o gama variata de piese si elemente metalice care se gurpeaza in urmatoarele categorii principale:

* constructii metalice (structuri metalice pentru inchideri si compartimentari);
* tamplarie metalica;
* piese inglobate in beton, piese de trecere;
* alte confectii (scari, balustrazi, parapeti, etc.)

Activitatile care se desfasoara în atelierul de confectiisunt reprezentate de:

* primirea, receptionarea, depozitarea si manipularea materialelor;
* confectionarea pieselor si elementelor de constructii/ confectii metalice;
* preasamblarea in atelier;
* protectia anticoroziva a produselor;
* controlul pe faze si final precum si receptia produsului finit;
* depozitarea, manipularea, ambalarea, transportul si livrarea produselor.

Spatiile de productie se organizeaza pe urmatoarele zone:

* zona pregatire-debitare;
* zona pentru executarea confectiilor metalice usoare;
* zona pentru executarea tamplariei metalice;
* zona pentru executarea constructiilor metalice;
* zona de asamblare/ preasamblare.

Capacitatea de productie in urma lucrărilor de extindere va fi de 140 tone/an (fată de 120 tone/an, initial).

**Bilant teritorial:**

Caracteristicile principale ale construcţiei existente

|  |  |  |  |
| --- | --- | --- | --- |
|  | * Funcţiunea existenta: | **Hala confectii metalice** |  |
|  | * Dimensiunile maxime în plan: | **17.41 m x 42.42 m** |  |
|  | * Regim de înălţime: | **P+Mezanin partial** |  |
|  | * Hmax.: * Hmax cornisa.: | **6.76 m de la cota terenului natural**  **5.92 m de la cota terenului natural** |  |
|  | * Suprafaţa terenului | **3 694 mp** |  |
|  | * Suprafata construita la sol | **739 mp, P.O.T. = 20 %** |  |
|  | * Suprafata construita mezanin partial * Suprafata desfasurata * Suprafata verde * Suprafata pavata | **107 mp**  **846 mp, C.U.T. = 0.23**  **942 mp, 25.5%**  **2 013 mp, 54.5%** |  |

Caracteristicile principale ale construcţiei propuse – extindere hala

|  |  |  |  |
| --- | --- | --- | --- |
|  | * Funcţiunea propusa: | **Extindere hala confectii metalice existenta** |  |
|  | * Dimensiunile maxime în plan: | **34.63 m x 42.42 m** |  |
|  | * Regim de înălţime: | **P (extindere hala)** |  |
|  | * Hmax.: * Hmax cornisa.: | **5.92 m de la cota terenului natural**  **4.20 m de la cota terenului natural** |  |
|  | * Suprafaţa terenului | **3 694 mp** |  |
|  | * Suprafata construita la sol extindere * Suprafata construita la sol **total** | **657 mp**  **1 396 mp, P.O.T. = 37.79%** |  |
|  | * Suprafata desfasurata **total** * Suprafata verde * Suprafata pavata | **1 503 mp, C.U.T. = 0.41**  **947 mp, 25.64%**  **1 351 mp, 36.57%** |  |

**Echiparea edilitară**:

**Alimentarea cu apa** pentru imobilul propus se va realiza prin bransamentul existent la reteaua de apa a localitatii.

Evacuarea **apelor menajere** se va realiza in bazin septic etans vidanjabil cu un volum 5mc, fiind vidanjate si transportate ulterior la Statia de Epurare Timisoara

**Apele pluviale** provenite de pe invelitoare sunt preluate printr-un sistem de jgheaburi si burlane, fiind canalizate spre instalatia de canalizare ape pluviale din exteriorul cladirilor, montata sub cota de inghet. Apele pluviale sunt deversate in doua bazine de retentie ape pluviale cu un volum util de 18mc, situat pe proprietate si folosite pentru udarea spatiilor verzi.

**Apele pluviale de pe platformele parcarilor** se vor colecta cu ajutorul geigerelor montate in suprafata carosabila, fiind filtrate cu ajutorul separatoarelor de hidrocarburi, mai apoi apa curata fiind deversata in acelasi bazin de retentie.

**Organizarea de şantier**

Zona va fi imprejmuita temporar cu panouri. Platforma va fi pietruita.

In cadrul organizării de şantier se vor amplasa doua containere C1 si C2 pentru birouri si vestiare, 2 toalete ecologice, 1 cabina paza. Se vor amenaja doua zone, una pentru depozitarea materialelor de constructii si una pentru depozitarea temporara a deseurilor. Se va amenaja si o zona pentru parcare auto si parcare utilaje. Intreaga zona aferentă organizării de șantier va ocupa o suprafata aproximativa de 300 mp.

Dupa finalizarea lucrarilor de construire, amplasamentul organizarii de santier va fi eliberat de toate materialele si se vor amenaja parcari si spatiu verde.

Se vor asigura toalete ecologice.

Organizarea de șantier va fi dotată cu containere pentru colectarea tuturor tipurilor de deșeuri rezultate pe perioada realizării lucrărilor.

Pentru a evita producerea și răspândirea prafului în și din incinta organizării de șantier, se va asigura stropirea (pulverizarea cu apă) a suprafețelor.

Se va asigura curățarea roților autovehiculelor/utilajelor care părăsesc șantierul pentru a preveni murdărirea căilor publice.

**B).Cumularea cu alte proiecte:** suprafata construita existenta de 739 mp, va fi marita cu 657 mp, rezultand o suprafata construita totala de 1396 mp, respectiv 1503 mp (parter+mezanin parțial).

**C).Utilizarea resurselor naturale:**

În faza de execuţie a proiectului vor fi utilizate:

-beton de ciment, agregate minerale, pentru executarea lucrărilor.

**-**apă:consumul de apă va fi limitat strict la necesarul igienico-sanitar şi cel pentru executarea lucrărilor de construcţie;

-teren:intravilan.

-biodiversitate:nu este cazul;

**D) Cantitatea și tipurile de deşeuri generate/ gestionate:**

În etapa de execuţie:

- deșeurile rezultate în etapa de execuție, se vor colecta pe tipuri, în recipiente standardizate, și se vor depozita în spații special amenajate.

-se interzice amestecarea diferitelor categorii de deșeuri periculoase cu alte categorii de deșeuri periculoase sau cu alte deșeuri, substanțe ori materiale.

-deşeurile rezultate din lucrările de construcţie -pământul, nisipul, vor fi utilizate ca materiale de umplutură, iar celelalte deșeuri rezultate din construcții vor fi predate către unități autorizate de specialitate, în vederea valorificării sau eliminării.

-deșeurile menajere rezultate pe perioada etapei de construcție și în timpul funcționării obiectivului, vor fi predate operatorului serviciului de salubrizare desemnat la nivelul județului Timiș, în baza contractului de concesiune.

-deșeurile reciclabile rezultate vor fi predate către unități autorizate de specialitate, în vederea valorificării.

-deșeurile care nu au fost valorificate, vor fi supuse unei operațiuni de eliminare, în condiții de siguranță, conform cerinţelor OUG nr. 92/2021 privind regimul deșeurilor, cu modificările și completările ulterioare, art. 20, aprobată prin Legea nr. 17/2023.

**E) Poluarea şi alte efecte negative:**

•  **Aer**

Emisiile de poluanţi atmosferici, în perioada de execuţie, au un caracter temporar, fiind generate de utilajele şi instalaţiile implicate în execuţia proiectului, respectiv: NOx, CO, COV, CH4, CO2 și pulberile generate de lucrările propuse din proiect (excavații și încărcarea materialului excavat în vederea transportului către locurile de depozitare, traficul aferent lucrărilor de construcții, sursele mobile de combustie specifice transportului auto).

Sursele de poluare a aerului vor fi diferențiate funcție de specificul lucrărilor și anume vor fi constituite din activitatea desfășurată pe amplasamentul lucrării precum și de traficul pe drumurile de acces la amplasament.

**În perioada de execuţie a lucrărilor cât şi in perioada functionării** se vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.

**• Apa**

***În perioada de execuţie*** a lucrărilor nu vor fi realizate instalaţii de epurare sau preepurare a apelor uzate, aferente organizării de şantier.

Pe perioada lucrărilor de execuție, pentru angajați vor fi amplasate toalete ecologice.Toaletele ecologice vor fi vidanjate periodic, în baza unui contract cu o firmă specializată în vidanjare și igienizarea acestui tip de toalete. Astfel pe amplasamentul proiectului și al organizării de șantier nu vor exista surse generatoare de impact semnificativ asupra calității apelor.

În urma implementării proiectului:

**Alimentarea cu apa** pentru imobilul propus se va realiza prin bransamentul existent la reteaua de apa a localitatii.

Evacuarea **apelor menajere** se va realiza in bazin septic etans vidanjabil cu un volum 5mc, fiind vidanjate si transportate ulterior la Statia de Epurare Timisoara

**Apele pluviale** provenite de pe invelitoare sunt preluate printr-un sistem de jgheaburi si burlane, fiind canalizate spre instalatia de canalizare ape pluviale din exteriorul cladirilor, montata sub cota de inghet. Apele pluviale sunt deversate in doua bazine de retentie ape pluviale cu un volum util de 18 mc, situat pe proprietate si folosite pentru udarea spatiilor verzi.

**Apele pluviale de pe platformele parcarilor** se vor colecta cu ajutorul geigerelor montate in suprafata carosabila, fiind filtrate cu ajutorul separatoarelor de hidrocarburi, mai apoi apa curata fiind deversata in acelasi bazin de retentie.

**• Zgomot şi vibraţii**

**În perioada de execuţie** a lucrărilor, sursele de zgomot şi vibraţii vor avea un caracter temporar, acestea generând efecte locale şi pe timp limitat. Poluarea fizică asociată proiectului în această etapă este determinată de zgomotul şi vibraţiile generate de activităţile de execuţie, precum şi de traficul rutier.

În perioada de execuție a proiectului, principalele activități și utilaje generatoare de vibrații sunt:

* manevrarea materialelor de construcție
* traficul camioanelor precum și încărcarea și descărcarea materialelor din acestea.

Nu se vor efectua nici un fel de lucrări pe timpul nopții.

**După realizarea lucrărilor, pe perioada funcținării**, sursele principale de zgomot şi vibraţii vor fi generate de circulaţia vehiculelor (trafic şi activitatea de întreţinere).

» Nivelul de zgomot, atât în perioada de execuţie a lucrărilor, cât şi în perioada de funcţionare, nu va depăși limitele admisibile conform prevederilor SR 10009:2017 privind “Acustica. Limitele admisibile ale nivelului de zgomot în mediul ambiant‟.

**• Sol/subsol şi ape freatice**

**În faza de construcţie**, sursele potenţiale de poluare a solului/subsolului şi a apelor freatice sunt reprezentate de:

•depozitarea deşeurilor şi a materialelor de construcţie;

•scurgeri accidentale de combustibili, lubrifianţi şi alte substanţe chimice de la autocamioane şi echipamentele mobile rutiere şi nerutiere.

Pe perioada executiei lucrarilor, se vor lua următoarele masuri:

* verificarea periodica si menținerea într-o stare tehnica corespunzătoare a tuturor utilajelor si mijloacelor de transport auto utilizate;
* respectarea normelor privind manipularea materialelor utilizate atât in timpul transportului cat si in timpul punerii in opera;

» Atât în perioada de execuţie a lucrărilor, cât şi în perioada de funcţionare, pentru sol se vor respecta prevederile Ord. M.A.P.P.M. nr.756/1997 pentru aprobarea Reglementarii privind evaluarea poluarii mediului, cu modificările și completările ulterioare.

**F).** **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**:

* **Riscuri de accidente din utilizarea substanțelor periculoase-** nu există risc de accident major.
* **Riscul seismic**

Seismicitatea zonei Banat se caracterizează prin cutremure cu magnitudinea de Mw>5, dar fără să depăşească Mw 5.6.

* **Riscul hidrologic de inundaţii**

Amplasamentul nu se regăsește în zone afectate de inundații.

* **Riscuri climatice**

Vântul de vest, este un vânt călduț și umed care provoacă precipitații abundente în perioada mai-iunie.

Furtuni. În ultimii ani frecvența și intensitatea vijeliilor în perioada de primăvară-vară este tot mai crescută. Vitezele medii anuale ale vântului pentru zona vestică sunt cuprinse între 1,2 și 3,1 m/s, conform informațiilor de la Stația meteorologică Timișoara.

Tornade. În câmpia Banatului nu s-au înregistrat până în prezent tornade.

Secetă. Riscul de secetă pentru zona din care face parte proiectul este mediu (Raportul de analiză privind identificarea și elaborarea măsurilor de reducere a riscurilor 2015), riscul de deșertificare fiind moderat (R 0,5-0,65). (PATJ Timis vol. 2).

Incendii de vegetație. Riscul producerii unor incendii de vegetatie este redus.

* **Risc de alunecări de teren**

Nu există riscul producerii unei alunecări de teren în zonă.

**G). Riscurile pentru sănătatea umană**

-nu există riscuri asupra sănătății umane prin implementarea acestui proiect.

**2). Amplasarea proiectului:** în intravilanul municipiului Timişoara,județul Timiș

a). **utilizarea actuală şi aprobată a terenului**:

* Conform Certificatului de Urbanism nr. 3298/14.11.2022,prelungit de la data de 14.11.2023 până la 13.11.2024, emis de către Primăria municipiului Timişoara;
* Regimul juridic: proprietar SC PREMICO INOX SRL
* Regimul economic: teren intravilan.

b) **Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**:- nu este cazul, nu se utilizează aceste resurse.

-suprafata construita existenta de 739 mp, va fi marita cu 657 mp, rezultand o suprafata construita totala de 1396 mp, respectiv 1503 mp (parter+mezanin parțial).

c)**Capacitatea de absorbție a mediului, acordându-se o atenţie specială următoarelor zone:**

1. zonele umede, zone riverane, guri ale râurilor: nu este cazul;
2. zonele costiere şi mediul marin: nu este cazul;
3. zonele montane și forestiere: nu este cazul;
4. arii naturale protejate de interes naţional, comunitar, internaţional: nu e cazul;
5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu e cazul;
6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: ***aglomerarea Timişoara este încadrată în regimul de gestionare I, pentru indicatorul particule în suspensie PM10 (Ordinul MM nr. 598/2018);***
7. zonele cu o densitate mare a populaţiei: nu este cazul;
8. peisaje şi situri importante din punct de vedere istoric, cultural sau arheologic : nu este cazul;

**3. Tipurile şi caracteristicile impactului potenţial:**

1. importanţa şi extinderea spaţială a impactului - de exemplu, zonă geografică şi dimensiunea populaţiei care poate fi afectată –impact local nesemnificativ, fără afectarea populației.
2. natura impactului – impact nesemnificativ,
3. natura transfrontalieră a impactului: nu e cazul, proiectul nu se regăseşte în anexa 1 la Legea 22/2001 privind impactul transfrontier,
4. intensitatea şi complexitatea impactului: impact general redus, limitat la amplasamentul proiectului,
5. probabilitatea impactului - probabilitate redusă,
6. debutul, durată, frecvenţa şi reversibilitatea preconizate ale impactului – impactul este redus şi temporar pe întreaga durată de realizare a proiectului şi de folosire a obiectivului,
7. cumularea impactului cu impactul altor proiecte existente şi/sau aprobate – proiectul prevede extinderea unei hale în care se desfăşoară activităţi de confecţii metalice;
8. posibilitatea de reducere efectivă a impactului – nu este cazul.

**II. Motivele pe baza cărora s-a stabilit neefectuarea evaluării adecvate sunt următoarele:** proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III.** **Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz sunt următoarele:** proiectul **nu** **intră** sub incidenţa **art. 48 și 54** din Legea apelor nr. 107/1996, cu modificările și completările ulterioare.

**Condițiile de realizare a proiectului** **sunt**:

* investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Legii nr. 292/2018, a legislaţiei de mediu in vigoare si a menţiunilor din Certificatul de Urbanism nr. 3298/14.11.2022, prelungit de la data de14.11.2023 până la 13.11.2024, emis de către Primăria municipiului Timişoara;
* la executarea lucrărilor se vor respecta normele legale în vigoare: sanitare, de prevenire si stingere a incendiilor, de protecţia muncii si de gospodărire a apelor;
* lucrările se vor desfăşura cu respectarea condiţiilor tehnice și a regimului juridic prevăzute prin actele de reglementare prealabile, emise de alte autorități:extras CF 452687, punct de vedere ANAR ABA Banat nr. 8203/03.07.2023, punct de vedere GNM CJ Timiș nr. 2093/19.06.2023, punct de vedere Primăria municipiului Timişoara nr. 009187/22.06.2023,punct de vedere Consiliul Judetean Timis înregistrat sub nr. 10352/21.06.2023, contract de furnizare/prestare a serviciului de alimentare cu apă şi de canalizare nr. 2251/04.11.2020 încheiat între SC AQUATIM SA şi SC PREMICO INOX SRL, aviz tehnic de amplasament nr. 57822/31.07.2023 emis de SC Aquatim SA, aviz tehnic privind asigurarea furnizării utilităţilor nr. 62434/DT-ST/08.11.2023 emis de SC Aquatim SA,
* organizarea de şantier se va face în zona de execuţie a lucrărilor şi se va realiza cu respectarea prevederilor OUG nr. 195/2005 privind protecţia mediului aprobată cu modificări prin Legea nr. 265/2006, cu completările şi modificările ulterioare;

Masuri pentru diminuarea poluarii aerului:

* utilajele utilizate pe durata de realizare a lucrarilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect;
* luarea de masuri de reducere a nivelului incarcarii atmosferice cu pulberi la depozitarea pamantului rezultat din excavare;
* vericarea periodica a starii tehnice a utilajelor si a mijloacelor de transport;
* se vor lua masuri de reducere a nivelului incarcarii atmosferice cu pulberi la depozitarea pamantului rezultat din excavare;
* lucrările vor fi executate fără a produce disconfort locuitorilor prin generarea de noxe, praf, zgomot şi vibraţii;
* activităţile care produc mult praf vor fi reduse în perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;
* se vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.
* respectarea prevederilor Legii nr. 104/2011 privind calitatea aerului înconjurător;

Masuri pentru diminuarea poluarii apelor, a solului si subsolului:

* in cazul poluării accidentale a solului cu produse petroliere şi uleiuri minerale de la vehiculele grele şi de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;
* se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţii (acestea se vor realiza numai prin unităţi specializate autorizate);
* indicatorii de calitate pentru apele uzate menajere, vor respecta valorile prevăzute de normativul NTPA 002/2002 aprobat prin HG nr. 188/2002 şi modificat prin HG nr. 352/2005 si H.G. nr. 210/2007.
* atât în perioada de execuţie a lucrărilor, cât şi în perioada de exploatare pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluării mediului, cu modificările şi completările ulterioare.
* organizarea de şantier se va face în zona de execuţie a lucrărilor şi se va realiza cu respectarea prevederilor OUG nr. 195/2005 privind protecţia mediului aprobată cu modificări prin Legea nr. 265/2006, cu completările şi modificările ulterioare;
* nu se vor executa tăieri de arbori;
* în perioada de realizare a proiectului cât și în perioada de funcționare se va respecta nivelul de zgomot maxim admis conform – SR 10009:2017 – Acustică. Limite admisibile ale nivelului de zgomot din mediul ambiant;
* atât în perioada de execuţie a lucrărilor, cât şi în perioada de funcţionare, pentru sol se vor respecta prevederile Ord. M.A.P.P.M. nr.756/1997 pentru aprobarea Reglementării privind evaluarea poluării mediului, cu modificările și completările ulterioare;
* executantul va lua toate măsurile care se impun din punct de vedere al respectării şi asigurării normelor de Securitate la incendiu, Securitate şi sănătate în muncă, în sensul că vor fi asigurate materialele de intervenţie în cazul unui eventual incendiu, precum şi asigurarea nestingherită a accesului în zona de lucru a formaţiilor de intervenţie a pompierilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* lucrările vor fi executate fără a produce disconfort locuitorilor prin generarea de noxe, praf, zgomot si vibraţii;
* luarea de măsuri de reducere a nivelului încărcării atmosferice cu pulberi la depozitarea pământului rezultat din excavare ( acoperirea pământului excavat);
* se vor evita operaţiile de încărcare/descărcare a materialelor generatoare de praf în perioadele cu vânt puternic;
* pentru a evita producerea și răspândirea prafului în și din incinta organizării de șantier, se va asigura stropirea (pulverizarea cu apă) a suprafețelor;
* se va asigura curățarea roților autovehiculelor/utilajelor care părăsesc șantierul pentru a preveni murdărirea căilor publice;
* deșeurile rezultate în urma lucrărilor, vor fi gestionate conform legislației în vigoare, responsabilitatea  revenind  titularului de proiect/ operatorului care realizează lucrările;
* gestionarea deșeurilor trebuie să se realizeze fără a pune în pericol sănătatea populației și fără a dăuna mediului, în special: fără a genera riscuri pentru aer, apă, sol, faună sau flora, fără a crea disconfort din cauza zgomotului sau a mirosurilor, fără a afecta negativ peisajul sau zonele de interes special;
* titularii pe numele cărora vor fi emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 04 05 din Anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.
* titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.

**Pentru acest proiect membrii CAT și-au exprimat puncte de vedere, în scris, atașate la documentație, care au stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii de reglementare.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**După finalizarea lucrărilor de construire, titularul are obligația de a notifica APM Timiș cu privire la necesitatea obținerii/revizuirii autorizației de mediu, conform Ord. nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare.**

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

**Nerespectarea prevederilor prezentei decizii emise de APM Timiș se sancționează conform prevederilor legale în vigoare.**

|  |
| --- |
| Verificat: Şef Serviciu A.A.A  Corina MIHOC |
| Întocmit: Rodica BOLOCAN |